Eienaar van vulstasie skryf daagliks woorde van hoop | Netwerk24
Deur Ügen Vos 01 Desember 2020 06:07
Die bord waarop al vir dekades geskryf word. F
Maar Alison (nou 66) het skynbaar met haar aanhalings en boodskappe van hoop wat sy elke dag op die swartbord buite die winkel neerskryf in die inwoners se harte gekruip en deesdae deel mense haar wyshede op platforms soos Facebook, Twitter en Instagram.
'n Ander bemoedigende boodskap.
"Ek het eintlik die bord by die vorige eienaar geërf toe ons rondom 1999 die vulstasie oorgeneem het," sê sy. "Ek is verstom oor al die aandag – die tradisie het met die vorige eienaars begin en ek het eintlik net daarmee aangegaan."
Dit was 19 jaar gelede en Alison sê sy voel nou eintlik skuldig as sy nie 'n bemoedigende boodskap het om te deel nie.
"Ek loop al met 'n notaboekie rond, om aantekeninge te maak as ek dalk iets hoor wat ek kan gebruik. Die bord het eintlik 'n soort verpligting geword. Mense verwag die boodskappe sal elke dag konsekwent daar wees, so jy wil hulle nie teleurstel nie."
"Vreemdelinge het al op my skouer kom huil. Dit is ongelooflik, maar party keer het mense net iemand nodig om mee te praat, of miskien vang iets op die bord terloops hul oog en is hulle besig om met dieselfde ding te worstel."
Een van Alison Purchase se boodskappe.
Volgens Alison skryf mense al sowat 50 jaar op die bord en sal dit vir die voorsienbare toekoms die geval wees. Die geheim, sê Alison, is om takties te werk te gaan en te sorg dat jy op hoogte van relevante gebeure bly, om mense se aandag te prikkel.